Consigliere
Consigliere (flertal consiglieri) er en stilling (position) i bandestrukturen i den sicilianske, calabriske og amerikanske mafia. Ordet blev populariseret i Mario Puzos roman The Godfather (1969) og filmatiseringen af romanen. I romanen er en consigliere en rådgiver til "familiens" (bandens) overhoved, i amerikansk mafia kaldet "boss" og "Don" i den italienske mafia. Consiglieren repræsenterer tillige bossen ved vigtige forhandlinger og under møder i og udenfor familien.

Familiens boss, "underboss" og consigliere udgør de tre ledende positioner og udgør familiens "administration".

Etymologi 
Consigliere betyder på italiensk "rådgiver" og er en sædvanlig titel for medlemmer af byråd i Italien og i de italiensktalende dele af Schweiz. Oprdet stammer fra latinske consiliarius (rådgiver) og consilium (råd).

Referencer 

Mafia
Stillingsbetegnelser